Foto: Reuters Afg‘oniston poytaxti Kobulda bir kunda ikkinchi marta masjidga hujum amalga oshirildi. Bu gal shaharning janubidagi mavzelaridan birida joylashgan Chor Yara masjidiga hujum qilindi. Bu haqda Afg‘oniston ichki ishlar vazirligi matbuot kotibi Sodiq Sodiqiy tvitterda ma’lum qildi. Uning aytishicha, voqea joyiga jangarilarning hujumini qaytarish uchun tezkorlik bilan maxsus kuchlar jangchilari yetib kelgan. Ayni vaqtda jabrlanganlar haqida ma’lumot berilmagan. Shu kuni avvalroq Kobulda shia masjidi yonida portlash sodir etilgandi. Portlash oqibatida kamida 14 kishi halok bo‘lgani ma’lum qilingandi.